text: Ingen sne - ingen penge
  10 januar 2012 kl. 07.37
  Vognmænd klager over den milde vinter.
  Vognmænd savner sne.
  En af dem, der har for lidt at lave i øjeblikket er formanden for Sydøstjyllands Vognmandsforening, Per Rasmussen fra Klakring ved Juelsminde.
  De sidste par år har han haft forrygende travlt i januar, men nu er der meget stille.
  - Jeg tjener ikke så mange gode penge, som jeg har gjort de seneste år, når alt det der kommer ned fra oven selv kan løbe væk. Så jeg kan sidde hjemme ved skrivebordet og filosofere over, hvordan jeg så skal tjene nogle penge, siger Per Rasmussen til P4 Trekanten.
  Langt de fleste vognmænd er dog glade for den manglende sne.
  - De medlemmer, der ikke udfører vinterbekæmpelse, har kun ekstraudgifter, når det bliver snevejr. Vi er nogle få, der kede af det, og rigtigt mange der er glade for, at der ingen sne er, siger han til P4 Trekanten.
  